Narcissus bulbocodium

Narcissus bulbocodium é unha especie botánica da familia das amarilidáceas.
miniatura|250x250px|Narcissus bulbocodium subsp. graellsii no Val de Amblés.
miniatura|259x259px|N.Bulbocodium entre as follas de Cyclamen.

 Descrición 
É unha planta pequena con flores grandes e solitarias. Follas de cor verde escura de 1,5 a 4 mm de ancho, ascendentes. Talo cilíndrico de cor verdosa, de 10 a 25 cm de altura. Raíz bulbácea. Flores de cor amarela clara, espata visible e papirácea. Corola obcónica de 8 a 25 mm de longo, tépalos pequenos puntiagudos, estames longos cos filamentos curvados que non sobresaen do bordo e estilo longo. Froito en cápsula con 3 valvas.

 Hábitat 
En prados e pastos de outeiros e montañas, areais en alta montaña.
Distribúese por Francia, Portugal e norte de África. En España na Cordilleira Cantábrica e no Sistema Central.

 Taxonomía 
Narcissus bulbocodium foi descrita por Carl von Linné e publicada en Sp. Pl.: 289 (1753).

 Citoloxía

Número de cromosomas de Narcissus bulbocodium (Fam. Amaryllidaceae) e taxóns infraespecíficos: 2n=22 2n=35, 42Chromosome atlas of flowering plants. Darlintong, C. D. & A. P. Wylie (1955) Chromosome atlas of flowering plants. Darlintong, C. D. & A. P. Wylie (1955)

 Etimoloxía

Narcissus nome xenérico que fai referencia ao mozo narcisista da mitoloxía grega Νάρκισσος (Narkissos) fillo do deus río Cephissus e da ninfa Leiriope; que se distinguía pola súa beleza. 

O nome deriva da palabra grega: ναρκὰο, narkào (= narcótico) e refírese ao cheiro penetrante e embriagante das flores dalgunhas especies (algúns sosteñen que a palabra deriva da palabra persa نرگس e que se pronuncia Nargis, que indica que esta planta é embriagadora). 

bulbocodium: epíteto latino que significa "bulbo lanoso".En Epítetos Botánicos

 Sinonimia

 Corbularia bulbocodium  (L.) Haw.
 Narcissus bulbocodium var. genuinus Cout. 
 Narcissus bulbocodium subsp. vulgaris CoutSinónimos en Catalogue of life .
 Narcissus aureus DC., non Loisel.
 Narcissus bulbocodium subsp. bulbocodium   
 Narcissus bulbocodium subsp. obesus (Salisb.) Maire
 Narcissus graellsii Graells
 Narcissus nivalis Graells
 Narcissus obesus Salisb.
 Narcissus tenuifolius SalisbSinónimos en Real Jardín Botánico.

 Subespecies e variedades

 Narcissus bulbocodium subsp. bulbocodium
 Narcissus bulbocodium var. pallidus (Gattef. & Weiller) Maire & Weiller
 Narcissus bulbocodium subsp. praecox Gattef. & Weiller
 Narcissus bulbocodium subsp. quintanilhae A.Fern.

 Cultivo 
Narcissus bulbocodium é amplamente plantado nos xardíns e pódese naturalizar na herba. Require condicións relativamente secas durante o período de inactividade estival, polo que é apta para plantar baixo árbores caducifolias. Existen numerosas variedades e cultivares, incluíndo N. bulbocodium subsp. bulbocodium var. conspicuus (flores amarelas pálidas) e 'Golden Bells', un cultivar vigoroso con flores amarelas profundas de longa duración.

Narcissus bulbocodium gañou o premio ao mérito do xardín da Royal Horticultural Society.

 Galería 

 Notas 

 Véxase tamén 

Outros artigos
 Historia da Botánica
 Características das amarillidáceas

Ligazóns externas

 Narcissus bulbocodium no blog Flora de Galicia

Categoría:Plantas descritas en 1753
Categoría:Plantas bulbosas
Categoría:Flora da conca mediterránea
Categoría:Narcissus
Categoría:Flora de Galicia